Id-Deċiżjoni tal-Kummissjoni
ta’ l-20 ta’ Mejju 1999
li temenda d-Deċiżjoni 97/569/KE dwar it-tħejjija ta’ listi provviżorji ta’ stabbilimenti ta’ terzi pajjiżi li minnhom l-Istati Membri jawtoriżżaw l-importazzjoni ta’ prodotti tal-laħam
(notifikat taħt dokument numru C(1999) 1352)
(Test b’relevanza għaż-ŻEE)
(1999/336/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kondizzjonijiet għat-tħejjija, f’perjodu temporanju, listi provviżorji ta’ stabbilimenti ta’ terzi pajjiżi li minnhom l-Istati Membri huma awtorizzati sabiex jimportaw ċerti prodotti ta’ oriġini mill-annimali, prodotti mis-sajd u molluski ħajjin bi-valvoli [1], kif l-aħħar emendata bid-Deċiżjoni tal-Kunsill 97/34/KE [2], u b’mod partikolari l-Artikolu 2(1) tagħha,
(1) Billi listi provviżorji ta’ stabbilimenti f’terzi pajjiżi li jipproduċu prodotti tal-laħam tħejjew bid-Deċiżjoni tal-Kummissjoni 97/569/KE [3], kif l-aħħar emendata bid-Deċiżjoni tal-Kummissjoni 98/346/KE [4];
(2) Billi r-Repubblika Ċeka u r-Rumanija bagħtu lista ta’ stabbilimenti li jipproduċu prodotti tal-laħam u li għalihom l-awtoritajiet responsabbli jiċċertifikaw li l-istabbilimenti huma skond ir-regoli tal-Komunità;
(3) Billi lista provviżorja ta’ stabbilimenti li jipproduċu prodotti tal-laħam tista’ għalhekk titħejja għar-Repubblika Ċeka u r-Rumanija; billi d-Deċiżjoni tal-Kummissjoni 97/569/KE għandha għalhekk tkun hekk emendata;
(4) Billi l-miżuri li għalihom tipprovdi din id-Deċiżjoni huma bi qbil ma’ l-opinjoni tal-Kumitat Veterinarju Permanenti,
ADOTTAT DIN ID-DECIŻJONI:
L- Artikolu 1
It-test ta’ l-Anness li jinsab ma’ din id-Deċiżjoni huwa miżjud ma’ l-Anness li jinsab mad-Deċiżjoni 97/569/KE.
L- Artikolu 2
Din id-Deċiżjoni għandha tapplika mill-20 ta’ Mejju 1999.
L- Artikolu 3
Id-Deċiżjoni hija indirizzata lill-Istati Membri.
Magħmula fi Brussel, fl-20 ta’ Mejju 1999.